דמי הניהול בביטוח המנהלים - איך תעשו סדר בבלגן העצום?
סוגיית דמי הניהול במכשירים הפנסיונים נמצאת על סדר היום הציבורי כבר זמן רב. דוגמאות בעיתונים, הצעות חוק וחוזרי מפקח בסוגיה מציפים אותנו השכם והערב. בעוד שבקופות הגמל וקרנות הפנסיה מנגנון גביית דמי הניהול פשוט לכאורה וקל להשוואה, בעת ההשוואה בביטוח המנהלים, הסוגיה הופכת להיות סבוכה הרבה יותר.
בקופות הגמל נגבים דמי ניהול הצבירה בלבד, והם עומדים במקסימום על 2% לשנה. את דמי הניהול אותם אנו משלמים בפועל ניתן לראות בברור בדוח השנתי שמתקבל מהחברות. ניתן להשוות את דמי הניהול שנגבים מאיתנו באופן יחסי לשאר הלקוחות של הקופה.
גם מנגנון דמי הניהול בפנסיה ברור ולא עבר שינויים (בקרנות החדשות). דמי הניהול המקסימלים הניתנים לגביה הינם 6% מהפרמיה ו-0.5% מהצבירה (שנתי). בקופות הביטוח המצב סבוך הרבה יותר, גם אם ברצוננו להשוות בין מוצרי הביטוח השונים הדבר מורכב ולעיתים בלתי אפשרי.
דבר זה נובע מהעובדה כי בניגוד לשני המכשירים הקודמים מנגנון דמי הניהול בביטוח עבר שינויים רבים ומגוון האופציות הרב מחייב כי השוואה תעשה רק על ידי בעל מקצוע.
בפוליסות עד שנת 2004 מנגנון דמי הניהול קבוע (פרט לפוליסות יחודיות שהוציאו חלק חברות הביטוח במהלך תחילת שנות ה-2000). המנגנון קובע כי דמי הניהול יהיו מהצבירה בלבד ובגובה של 0.6% ובנוסף 15% מהרווח הריאלי. אך האם אלו דמי הניהול היחידים? אז זהו שלא. בפוליסות אלו קיימים דמי ניהול נוספים.
הראשון: גורם פוליסה. זהו סכום קבוע אשר משתנה בהתאם לתקופה ומס' הפוליסות. הוא יכול להגיע עד ל-20 ש' לחודש. גורם זה נגבה בלי שום קשר לגובה הפרמיה והצבירה. לכן מובן שככל שיש ללקוח יותר פוליסות, פוטנציאל דמי הניהול הנגבים דרך גורם הפוליסה הוא רב יותר.
לדוגמא, לקוח שיש לו 5 פוליסות, יכול להגיע לדמי ניהול של כ-80 ש' לחודש וכ-1,000 ש' לשנה (5 פוליסות אינו דבר יוצא דופן בעיקר למי שיש ברשותו פוליסות מעורבות).
השני: עלות הביטוח בפוליסה אלו הם דמי ניהול עקיפים ונגבים באמצעות תעריף גבוה של ביטוח חיים יחסית לאלטרנטיבות הקימות. ככל שאחוז הפרמיות המופנה לביטוח גבוה יותר, כך "דמי הניהול" העקיפים גבוהים יותר.
דמי ניהול של עד 13% מהפרמיה ועד 1% מהצבירה.
דמי ניהול של עד 7% מהפרמיה ועד 1.4% מהצבירה.
דמי ניהול של עד 2% מהצבירה.
לכאורה עניין פשוט. אבל במהלך התקופות חלו אבולציות בפוליסות שאושרו לשיווק. למשל, בפוליסות מודל 2004 קיים בנוסף קנס פדיון (שהולך ויורד) על הכספים. קיימות פוליסות שדמי הניהול בהן קבועים, ורק בגיל מאוחר הם הולכים ויורדים.
ניקח לדוגמא לקוח אשר צריך לבחור בין פוליסה שדמי הניהול בה הם 5% מהפרמיה ו-1.25% מהצבירה, לבין פוליסה מקבילה שבה דמי הניהול הם 8% מהפרמיה שיורדים עד ל-3% ודמי הניהול מהצבירה הם בגובה של 1.4% אך בגיל 60 יורדים ל-0.75%, מה עדיף? ומה יותר כדאי פוליסה עם 13% יורד מהפרמיה ודמי ניהול של 1% מהצבירה או פוליסה של 1.25% מהצבירה בלבד?
כפי שאנו רואים כמעט בלתי אפשרי להשוואה.
בדרך כלל אין תשובה חד משמעית. ברור כי התשובה מה עדיף תהיה תלויה בדרך כלל בתקופת החסכון, ההתמדה של הלקוח ולא פחות חשוב מכך התשואה שתושג על הפוליסה. מובן שלכל זה יש להוסיף פרמטרים כמו מקדם קיצבה, סכום ביטוח, עלותו ועוד. לכן טרם קבלת החלטה חשוב לבדוק היטב את האלטרנטיבות עם בעל מקצוע ותרחישים שונים, רק אז לקבל החלטה.
אתה לא ממש מבין, הא?
אתה צודק שמקדם הקצבה בקרן הפנסיה נקבע רק במועד היציאה לגמלאות, אבל אתה טועה ומטעה לגבי שינוי בפוליסות ביטוחי המנהלים. כל שינוי בפוליסה (שינוי מסלול השקעה, שינוי במסלול גביית דמי הניהול או כל שינוי אחר שתבקש בפוליסה) ירע את מקדם הקצבה שלך. למעשה, מקדם הקצבה הותיק וה" טוב" שלך יעודכן למקדמים החדשים. וכך שוב סונדלת ע" י חברות הביטוח....! רק בגלל ההתנהלות החזירית הזו של חברות הביטוח אני עשיתי פנסיה ולא ביטוח מנהלים. כי כמו שכולם יודעים: חזיר קטן מפטמים, אבל חזיר גדול שוחטים.
בשביל זה אני כאן. תתקשר ונדבר. ואגב, תכין צ' ק במעטפה. התמורה תעלה על התשלום. מובטח ובדוק.
יש לזכור שקרן הפנסיה מחכה לך בשני מועדים.בעת הפרישה יש לזכור שתוחלת החיים הולכת וגדלה וקרנות הפנסיה מבטיחות סוכריות אך בעת הפרישה מה שמקבלים זה גלולה מרה על ידי עדכון התקנון ופגיעה בפורשים . המועד השני בעת פידיון.עובד צעיר שנוסע לחול או שהפסיק לעבוד או שפודה את הפיצויים הפגיעה עפ התקנון עולה לעין שיעור על הרווח על הנייר שלפיו האנלסיטים קובעים שעדיף קרן פנסיה.